Էգ-Մորտ

Էգ-Մորտ (ֆրանսերեն՝ Aigues-Mortes[ ég'mort ]), պատմական քաղաք Ֆրանսիայի հարավում՝ Օքսիտանիա երկրամասի Գար դեպարտամենտում,  Մոնպելյե քաղաքից մոտավորապես 30 կիլոմետր դեպի արևելք։

Աշխարհագրություն 
Հարևան համայնքներն են՝ Սեն-Լորան-դ'Էգուզը և Լը Գրո դյու Ռուան։ Քաղաքից հարավ և արևելք տարածվում է Ռոն գետի դելտան՝ Կամարգի ընդարձակ ճահճուտներով ու լճակներով։ Զբաղեցնելով մոտավորապես 930 քառակուսի կիլոմետր մակերես՝ այն համարվում է Արևմտյան Եվրոպայի ամենամեծ դելտան և կարևոր արգելոց, որտեղ բազմանում են ավելի քան 400 թռչնատեսակներ։

Կլիմա

Էգ-Մորտին բնորոշ է միջերկրածովյան կլիման՝ շոգ ամառներով (Köppen climate classification-ի դասակարգմամբ՝ Csa): Տարեկան միջին ջերմաստիճանը16.0 C է, տեղումների տարեկան միջին քանակը՝ 552,6 միլիմետր։ Ամենախոնավ ամիսը հոկտեմբերն է, ամենաշոգը՝ հուլիսը, ամենասառը՝ հունվարը։

Պատմություն 
Քաղաքի հիմնադրումը սովորաբար վերագրվում է Մարիուս Կայուսին ( մ.թ.ա. մոտ 102 թ. ), սակայն «Էգ Մորտ» («Մեռած ջրեր») կոչվող վայրի առաջին հիշատակումը վերաբերում է 10-րդ դարին։ Քաղաքը հիմնադրվել է 13-րդ դարի կեսերին Ֆրանսիայի թագավոր Լուի IX-ի կողմից, ով ցանկանում էր ունենալ իր սեփական նավահանգիստը Միջերկրական ծովում և հարմար բազա Միջերկրական ծովում ռազմական գործողությունների համար։ Մյուս նավահանգիստները հիմնականում վերահսկվում էին Պրովանսի հակաֆրանսիական կոմսերի կողմից։

Երկու խաչակրաց արշավախմբեր են ուղարկվել Էգ-Մորտից։ 1248 թվականին 1500 թագավորական նավ է խմբվել նավահանգստում Եգիպտոս արշավից առաջ։ 1270 թվականի խաչակրաց հերթական արշավանքը ճակատագրական եղավ թագավորի համար։ Քաղաքի ամրությունների կառուցումն ավարտին հասցրին Լյուդովիկի իրավահաջորդները։

Հուշարձաններ 
Քաղաքի կենտրոնը շրջապատված է 1634 մ պարագծով հսկա ուղղանկյուն միջնադարյան պարիսպներով, որոնցից հեռահար տեսարան է բացվում դեպի Կամարգի ճահիճները, Ռոնի ջրանցքը և ծովի ափն ու աղուտները։

Քաղաքի վրա գերիշխում է 1240 թվականին կառուցված Տուր դը Կոնստան աշտարակը, որը ժամանակին ծառայել է որպես պետական բանտ, նախ՝ տամպլիերների և շատ տարիներ անց՝ հուգենոտների համար, իսկ ներկայումս այնտեղ գործում է աստղադիտարանը։ Տեսարժան ուշագրավ հուշարձաններից է նաև գոթիկա ոճով կառուցված Աստվածամոր տաճարը, որը վերականգնվել է 19-րդ դարում։

Բնակչության դինամիկան 
Բնակչության թվաքանակի փոփոխությունները.

Պատկերասրահ

Ծանոթագրություններ

Արտաքին հղումներ 

 
 Encyklopedické heslo Aigues v Ottově slovníku naučném ve Wikizdrojích

 Oficiální stránky obce
  Fotografie města

Ֆրանսիայի քաղաքներ
Խաչակրաց արշավանքներ
Ֆրանսիայի բնակավայրեր
Միջերկրական ծովի նավահանգստային քաղաքներ
1248 հիմնադրումներ
Ֆրանսիայի համայնքներ
Պատմական քաղաքներ
Ֆրանսիայի ամրոցներ